Harald Thiis-Evensen

Harald Thiis-Evensen sr. (født 4. februar 1909 i Risør, død 17. april, 2000) var en forretningsmann, trav-entusiast og gründer. Thiis-Evensen grunnla i 1940 industribedriften Isola i Oslo, bedriften ble etter kort tid flyttet til Brevik. Han utviklet Isola fra et enkeltpersonforetak til en betydelig byggevareprodusent. Bedriftens hovedkontor ble senere flyttet til Porsgrunn.

Thiis-Evensen var en entusiastisk eier av travhester og vant opptil flere travløp, blant annet VG Hoppederby og Nils Brekkes Pokalløp i 1999 med hesten Glad Palema T. og kusken Asbjørn Mehla.

Thiis-Evensen vokste opp i Risør og har sterk tilknytning til byen selv om han har bodd det meste av livet i Porsgrunn. I 1995 donerte han en million kroner til bygging av Risør akvarium. Akvariet ble åpnet i 1996.

Utmerkelse 
 1989 Kongens fortjenstmedalje i gull.

Se også 
 Isola
 Thiis (slekt)

Referanser

Eksterne lenker 
 Isola AS hjemmeside på engelsk
 Isola AS hjemmeside på norsk
 Vardens arkiv. "Takpapp fabrikken til Harald Thiis-Evensen i Brevik" 29.04.1954
Glad Palema T. Svensk Travsport
Glad Palema T. All Breed Pedigree

Kongens fortjenstmedalje i gull
Personer fra Porsgrunn kommune